Publication: Magyar Közlöny
Issue: MK-2003-157 (Year: 2003, Number: 157)
Era: 1990-2004
Section: általános szabályairól szóló 1957. évi IV. törvényt (továbbiakban: Áe.)
Paragraph Index: 1239

(5) Amennyiben a vámhatóság által megállapított adatok, tények, körülmények eltérnek az adóraktár engedélyese, illetve az adómentes felhasználó által bemutatott termékmérlegben szereplõ adatoktól, a vámhatóság az eltérés tényét és okát jegyzõkönyvbe veszi, s a felvett jegyzõkönyv egy példányát az adóalanynak átadja, aki a jegyzõkönyvre 8 napon belül észrevételt tehet. Az észrevételt a vámhatóság másodfokú szerve bírálja el, az adóalany kérelmére helyszíni vizsgálatot folytat. A másodfokú vámhatóság döntését a bevallásra feljegyzi, szükség esetén kiegészítõ jegyzõkönyvet vesz fel. A vámhatóság az eredménytelen adategyeztetést tartalmazó jegyzõkönyv és kiegészítõ jegyzõkönyv egy példányát adóellenõrzés végett az ellenõrzés lefolytatására illetékes vámhatósághoz továbbítja annak kiállítását követõ 15 napon belül. Az ellenõrzés eredményeként megindult adóigazgatási eljárásban az adóalanynak a vámhatóság jegyzõkönyvére tett, el nem fogadott észrevételeit és indokait is el kell bírálni.

Source: https://magyarkozlony.hu/hivatalos-lapok/8135696f8020b1b289d3600b5d2ab60d7f80ef55/dokumentumok/e399ecfd9d9057b73196a858804d4f2ebf97df58/letoltes